text: Историята в народните песни - Познание
  Ваня Монева хор
  Снимка: @Vanya Moneva Choir
  Как текстовете на народните творби разказват историята ни. Между пълното отричане на достоверността им и буквалното приемане на разказа търсим "златната среда".
  Разчитането на фолклора може да е успешно, ако се подходи внимателно, стъпка по стъпка, така, както се изучава нов език. За да се отличат пластовете, насложени от времето, избирателната памет, предпочетените мотиви и интерпретации на фолклорния човек, са необходими много "ключове".
  Откъсването на думи, образи и сюжети от сложната тъкан на устното народно творчество и грубото им пренасяне в съвременния ни свят е манипулация с противоречиви ефекти. Обратно, вещината и уважението към тях разкриват пласт след пласт и нишка по нишка хилядолетната култура и история, която ни е формирала такива, каквито сме, дори и да не го подозираме. За това е разговорът с доц. Вихра Баева от Института за етнология и фолклористика с музей към БАН.
  Ваня Монева, продуцентка "Народна музика" в БНР, преподавателка и диригентка на хорове като чудесния "Космически гласове", впоследствие преименуван на нейно име, споделя възхищението си от творческия гений, създал поетичните, силни и вълнуващи текстове на българските народни песни. Думите, звуковете на родния ни език, но и неизречената "кръвна" връзка с преживяното от поколенията преди нас, създават онази магия, която само нашите певици излъчват с песните си, е убедена маестра Монева. Повече чуйте в записите.
  Разговор на Венета Гаврилова с доц. Вихра Баева в "За думите"
  Венета Гаврилова разговаря с Ваня Монева
  Програма Христо Ботев Познание За думите (1001 защо – Ефир знание) БАН Ваня Монева доц. Вихра Баева народни песни